টেক্সটাইলে ক্যাডার সার্ভিস চালুর দাবি
দেশের ৮৫ ভাগ বৈদেশিক মুদ্রা বস্ত্র খাত থেকে আসে, অথচ দেশে টেক্সটাইলের কোনো ক্যাডার সার্ভিস নেই। ২০১৬ সালে প্রধানমন্ত্রী টেক্সটাইল সাব-ক্যাডারের অনুমোদন দিলেও তা আলোর মুখ দেখেনি।





টেক্সটাইল ইঞ্জিনিয়ার্স ক্লাবের উদ্যোগে শুক্রবার (১৫ মার্চ) আর্মি গলফ ক্লাবের অভ্যন্তরে গলফ গার্ডেনে ইফতার মাহফিল ও টেক কম্পিটিশন সিজন ৩ এর পুরস্কার বিতরণ অনুষ্ঠানে এসব তথ্য জানানো হয়। 




টেক্সটাইল ইঞ্জিনিয়ার্স ক্লাবের সভাপতি মো. জুলফিকার আলীর সভাপতিত্বে উক্ত ইফতার মাহফিলে অংশ নেন দেশের বস্ত্র ও পোশাক শিল্পের সাথে জড়িত ব্যবসায়ী, পেশাজীবী, শিক্ষার্থী, গবেষক এবং একাডেমিক ব্যক্তিরা। 
সভাপতির বক্তব্যে মো. জুলফিকার আলী বলেন: মাননীয় প্রধানমন্ত্রী ঘোষিত স্মার্ট বাংলাদেশ বিনির্মাণে কাজ করে যাচ্ছে টেক্সটাইল ইঞ্জিনিয়ার্স ক্লাব। এটি দেশের অন্যতম প্রধান শিল্প বস্ত্রখাতের মানোন্নয়নে ও বিকাশে গুরুত্বপূর্ন ভূমিকা রাখছে। এর মাধ্যমে দেশের অর্থনৈতিক মুক্তি অর্জনে সহায়তা করছে ক্লাবটি।
প্রধান বক্তার বক্তব্যে টেক মিডিয়ার প্রধান নির্বাহী ত্বরিক বিন মুতালিব বলেন,  এটা অত্যন্ত দুঃখজনক। তিনি প্রধানমন্ত্রীর নির্দেশ বাস্তবায়ন করে অবিলম্বে টেক্সটাইল সাব-ক্যাডার চালু করা উচিত। 
অনুষ্ঠানে উপস্থিত ছিলেন আইডিএস গ্রুপের নির্বাহী প্রধান আবদুল্লাহ আল মাহির, বেস্টি টেক্সটাইলের প্রধান নির্বাহী আলেক্সান্ডার ইবুয়ান, ডব্লিউ এপারেলের এমডি একেএম আখতার হোসাইন, গোয়াংলি মেশিনারি বাংলাদেশ লিমিটেডের প্রধান নির্বাহী শংকর দয়াল বিশ্বাস, ওয়ানটেক্স লিমিটেডের ডিরেক্টর মো: কামরুজ্জামান মিঠু, বাংলাদেশ পুলিশের অতিরিক্ত ডিআইজি মো: আসাদুজ্জামান, ফারিহা নিট টেক্স লিমিটেডের সিওও মোহাম্মদ আবদুর রহিম, স্প্যারো এপারেলস লিমিটেডের ইভিপি মো: নাজমুল হুদা, উতাহ গ্রুপের টেক্সটাইল ডিভিশনের প্রধান কল্যাণ ভট্টাচার্য, ফারিহা নিট টেক্স লিমিটেডের ডিরেক্টর প্রমোধ এন আবেকুনিয়া, প্রত্যাশার বাংলাদেশের উপদেষ্টা হামদুল্লাহ আল মেহেদী, মো:মাহবুবুল হক-অধ্যক্ষ (বাংলাদেশ তাঁত শিক্ষা ও প্রশিক্ষণ ইন্সটিটিউট ও ফ্যাশন ডিজাইন এন্ড ট্রেনিং ইনস্টিটিউটে, সাহেপ্রতাপ, নরসিংদী) প্রমুখ।
আলোচনা, দুআ ও ইফতার শেষে দেশের টেক্সটাইল বিষয়ক সর্ববৃহৎ অনলাইন প্রতিযোগিতা টেক কম্পিটিশন সিজন ০৩ এর পুরস্কার প্রদান করা হয়। ৫টি বিভাগে অনুষ্ঠিত এই প্রতিযোগিতায় সর্বমোট ৫৫ জনকে লক্ষাধিক টাকার পুরস্কার তুলে দেওয়া হয়। এর মধ্যে ক্রিয়েটিভ এন্ড ইনোভেশন বিভাগে মোঃ ফারমাজুল ইসলাম সানজা, টেক্সটাইল ফান বিভাগে মো: আলী, টেক্সটাইল ব্লগ বিভাগে নাসিমা আক্তার, ভিডিও কনটেন্ট বিভাগে টিম টেক্সমেট প্রথম স্থানের পুরস্কার গ্রহণ করেন। এছাড়াও সেরা ক্যাম্পাস টিম লিডার হিসেবে নাঈম ইবনে আমিন, তারিকুল ইসলাম রাসেল এবং মো: নাজিম উদ্দিন পদক গ্রহন করেন। 
টেক্সটাইল ইঞ্জিনিয়ার্স ক্লাব প্রতিষ্ঠিত হয় ২০১৯ সালে। বস্ত্র প্রকৌশলীদের সমন্বয়ে বস্ত্র প্রকৌশলীদের জন্য সংগঠনটি কাজ করে থাকে। বর্তমানে দেড় সহস্রাধিক বস্ত্র প্রকৌশলী প্রত্যক্ষ সদস্য হিসেবে এই ক্লাবে যুক্ত রয়েছেন। বস্ত্র শিল্পে কারিগরি দক্ষতা বৃদ্ধিতে এবং টেকসই উন্নয়ন নিশ্চিত করতে নানামুখী কার্যক্রম গ্রহন করেছে ক্লাবটি। এর মধ্যে রয়েছে বিভিন্ন ধরনের সেমিনার ও ওয়ার্কশপ আয়োজন, বিভিন্ন প্রতিযোগিতার মাধ্যমে সদস্যদের দক্ষতা বৃদ্ধি, গবেষণা কাজে বিনিয়োগ, প্রকাশনা ইত্যাদি। এছাড়াও টেক্সটাইল বিষয়ক জনপ্রিয় অনলাইন অনুষ্ঠান 'টেক শো' আয়োজন করে থাকে ক্লাবটি।

দেশের ৮৫ ভাগ বৈদেশিক মুদ্রা বস্ত্র খাত থেকে আসে, অথচ দেশে টেক্সটাইলের কোনো ক্যাডার সার্ভিস নেই। ২০১৬ সালে প্রধানমন্ত্রী টেক্সটাইল সাব-ক্যাডারের অনুমোদন দিলেও তা আলোর মুখ দেখেনি।